《黄茅冈和东坡二首 其一》
明代·郑善夫

云龙山下黄茅冈，秋风破帽聊相羊。徐州太守遗石床，烟花十万皆微茫。

白龙帝乡千里长，有客好事遥相望，高歌不乏太守狂。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。